સ્ટેશનથી બહાર નીકળતા લોકોને ફૂટપાથ પર ચાલવાની જગ્યા નહીં; પણ બૅરિકેડ્સ, રેતી, પથ્થર, પેવર બ્લૉક્સ, ઈંટ, માટી અને સિમેન્ટના ઢગલાઓ જ જોવા મળે છે. અને આ સ્થિતિ ફક્ત ફૂટપાથની જ નથી, રસ્તા પર તેમ જ સિગ્નલ પાસે પણ આવા સામાનોના ઢગલાઓ જેમ-તેમ પડેલા જોવા મળે છે; જેના લીધે લોકોને હેરાનગતિ થાય છે અને વાહનો પણ દર બીજા કલાકે અટવાઈ જાય છે. એથી ટ્રાફિક જૅમની સમસ્યા થાય છે. આ બાબત સપ્ટેમ્બરમાં પણ મિડ-ડે LOCAL દ્વારા અહેવાલ પ્રકાશિત કરવામાં આવ્યો હતો, પણ આજે પણ એ ફૂટપાથ એ જ કન્ડિશનમાં જોવા મળે છે. સ્ટેશન જેવી જગ્યાએ લોકોની સંખ્યા વધારે હોય છે અને ત્યાં આવી સમસ્યા જોવા મળે તો એની અસર વધુ ખરાબ વર્તાઈ રહી છે.